**Vakatagedegede 3 - iTukutuku bibi vei ira na iTubutubu**

**iTukutuku me vukea na nomu vakavakarau ina Vakatagedegede 3**

O Niusiladi ena toso ina Vakatagedegede 3 ena 11.59pm ena Moniti 27 ni Epereli.

E gadrevi meda cakacaka vata meda tarova na tete ni dewa ni mate na COVID-19.

# Eda sotava vata kece

Eda na tiko ena Vakatagedegede 3 ena Tusiti 28 ni Epereli. Na Matanitu ena dikeva tale na Vakatagedegede qo ena 11 ni Me. Ena ruku ni Vakatagedegede 3 e se tiko ga na vakatatabu vei keda meda muria. O ira kece era rawa ni cakacaka mai vale mera cakacaka tiko ga mai vale. O ira kece na gone kei na itabagone era rawa ni vuli tiko mai vale mera tomana tiko ga.

**Kevaka o sega ni cakacaka, vuli, vakaukauwa yago se voli iyaya gadrevi me vaka na kakana (wili kina na veivoli e katuba), mo tiko ga i vale me vaka ga e vakayacori ena Vakatagedegede 4.**

[Alert Level 3 –covid19.govt.nz](https://covid19.govt.nz/latest-updates/new-zealand-be-at-alert-level-3-from-tuesday-28-april/)

E dua na gauna dredre dina vei keda kece oqo. Eda na lako sivita vata. Veisemati tiko kei ira eso tale, mo qarauna nomu bula kei ira eso tale. O ira na dauniveiqaravi ni muri vuli, koronivuli se kura kei na Taba Cakacaka ni Vuli era na vukei kemuni kei luvemuni ena gauna qo.

**Tiko ga e vale, vuli tiko ga**

Me ravuti na COVID-19 e bibi me muri tiko ga na veivakadreti ni tabana ni bula me baleta na nomu yawaka eso tale, kena yalani na veitaratara kei ira ga dou vakaitikotiko vata, ke mani toso cake mada ga vakalailai na iwiliwili qori. Ena Vakatagedegede 3 o ira na gone kei ira na itubutubu era namaki me ra vuli ka cakacaka ga mai vale, kevaka e rawa.

E rawa nira tomana tiko ga na gone na nodra vuli ena Home Learning TV, na veivuke ni vuli mai vale kei na website ni Learning from Home kei na Ki te Ao Marama.

[iTukutuku baleta na vuli ni tiko vakayawa](http://education.govt.nz/covid-19/distance-learning/)

<https://learningfromhome.govt.nz/pacific-communities/fiji>

Na qasenivuli ni luvemuni ena vakarautaka nona vuli, ena nomu itokani ni vuli mai vale. Era na vukei luvemu tiko ga na qasenivuli ke ra raica nira calata se sega ni taura rawa eso na ka era vulica. Veitaratara kei nomu qasenivuli ke dua nomu lomaleqa.

**Na itikotiko ni Muri Vuli kei na koronivuli ena dola baleti ira na lesu tale i cakacaka**

E macala nira na lako i cakacaka na itubutubu kei na dauveiqaravi. Eso na itubutubu ena sega e dua me vakaraici ira na luvedra ena vuli e vale.

**Na i tikotiko ni muri vuli kei na koronivuli era na dola vei ira na gone kei na itabagone me yaco na** **Year 10.** Qori me vukei ira na via lesu tale i cakacaka qai sega ni rawa nira tiko e vale. O ira na itabagone ena **Year 11-13 era na vuli ga mai vale.**

Na muri vuli, koronivuli, se kura ena cakacaka vata kei na Tabacakacaka ni Vuli kei na bula raraba me vakarautaka na ituvatuva me vukea nodra vuli tiko ga, ka taqomaki tiko na bula raraba ni gone.

Na ituvatuva e dau caka ni oti na vuli ena sega ni vakatarai ena Vakatagedegede 3. Eso na koronivuli era na via dola vakabalavu, ia era na veitaratara yani mera tukuna na nodra ituvatuva.

Na koronivuli kei na itikotiko ni veivakavulici era na vinakata mera kila na gone era na lako i koronivuli, kei ira na vinakata na lori me kauti ira. Era na rairai tarogi kemuni na koronivuli se itikotiko ni muri vuli i luvemu se vu ni nodra lesu i vuli na nomuni sa lesu tale i cakacaka. Yalovinaka vakaraitaka vei ira ena gauna totolo duadua me rawa nira tuvatuvanaki.

Mo kila tiko ni na duidui vakalailai na vuli nira lako i koronivuli na gone. Ena rawa ni veisau na nona rumu ni kalasi kei na nona qasenivuli, ena rawa tale ga ni veisau na gauna e tekivu kei na gauna e oti kina.

O ira na vakailesilesi ni tabana ni bula ena noda vanua era vakasalataka ni itikotiko ni muri vuli, koronivuli kei na kura me yacova na Year 10 sa ra na dola tale ena Vakatagedegede 3 baleta nira vanua taqomaki. Na kena ibalebale nira vakadeitaka nira na vakamuria na veiyawaki, tiko savasava kei na kena dikevi vinaka o ira na veitaratara.

[Alert Level 3 information on education – covid19.govt.nz](https://covid19.govt.nz/alert-system/alert-level-3/#education)

https://education.govt.nz/assets/COVID919-files/Alert-Level-3-FAQs-Fijian.docx

**Sarava tale mada na: Vidio ni ivakamacala nei Dr Ashley Bloomfield**

https://livestream.com/accounts/26834806/events/9097573/videos/204903850/player

O ira na gone kei na itabagone ka rawarawa ni tauvi ira na COVID-19 mera tiko ga e vale ka vuli ga mai vale.

Yalovinaka tiko ga e nomu yasana. Mo qai gole ga ina dua tale na yasana ke gadrevi dina me vaka na kau gonevuli se lako i cakacaka.

Tiko ga e vale ke o iko se o luvemu e tauvimate. Kevaka era lako mai e koronivuli na gone nira tauvimate, era na vakasukai tale i vale. Kerei mo dou kua ni vodoka na sala ni veitosoyaki ni lewenvanua kevaka o kemuni se o luvemuni e tauvimate, waraka tiko na macala ni ivakadinadina ni COVID-19, se vakadreti me tiko ga vakadua.

***Kevaka e vuli torocake tiko na luvemuni***

Ena Vakatagedegede 3, na veiqaravi ena vuli torocake ena dola ga e vica na tabana. Na vuli ni tiko vakayawa ena tomani tiko ga.

<https://education.govt.nz/covid-19/advice-for-tertiary-students/>

# Me tiko tale ga na ituvatuva nei itubutubu

Oni na kila vinaka na itubutubu na veika e vinaka ena nodratou bula na gone kei na whanau, ka era marautaka kei na kedra ituvaki. Ena Vakatagedegede 3 e rawa ni dou mai tiko vata ke na so tale - ia me lailai se kua ni levu sara. Qo e okati kina o ira na tokoni iko ena nomu lai cakacaka se ra vakaraica nodra vuli e vale na gone.

 **Na veika eso me ra vakarautaka na i tubutubu ena Vakatagedegede 3**

**Na veika me ra vakarautaka na i tubutubu**

Kemuni na kila vinaka na veika e veirauti me baleta na nodratou bula vinaka na luvemuni kei iratou na vuvale kece. E na Vakatagedegede 3 e rawa ni vakaraibailevutaka na nomu i soso – me lailai ka kaukauwa. Kauti ira mai na tamata era rawa ni vukei kemuni ena nomu cakacaka kei vuli e vale.

**Tataqomaki tiko**.

* Tikoga i vale kevaka ko iko se ko luvemu e tauvimate. Ko ira na gone era tauvimate qai lako ga mai ki koronivuli era na vakalesiu yani ki vale.
* Na gone e vakaleqai tiko na nona bula me vuli ga e vale
* Kua ni vodo lori ni tamata kece kevaka ke tauvimate

**Wasea na i Tavi**

* Cakacaka tikoga mai vale
* Kevaka kemuni sa tekivu cakacaka tale :
* Vakalailaitaka nomuni i soso (bubble).Okati ira na wekamuni era rawa ni veivuke ena nomuni lesu i cakacaka, se vakaraici iratou na gone ena vuli e vale.
* Me ra raici ga mai na tamata era vukea na nomundou taqomaki kei na bula vinaka e vale.
* Kevaka me lesu i vuli na nomu gone ,na koronivuli me tuvana na veika e so e baleta Ena veitaratara yani me vakadeitaka:
* Na gauna e tekivu kina na vuli e koronivuli se ena muri vuli
* Na nona tiko rawa se sega na luvemuni
* Na vinakati ni lori me veiusa ka veibiu tale mai.
* Na gauna ni nodra biu kei na tauri tale mai koronivuli
* Raica kevaka e gadreva na luvemu me kauta na kena vakasigalevu se kakana rawarawa.

**Kevaka ni vakauta tiko na Luvemuni kina koronivuli se muri vuli**

* E bibi na tiko savasava:
* Vakananumi luvemuni e na gadrevi ni bula savasava- savata ka vakamamacataka ni liga vakawasoma, vuvu ga i duruduru ni ligamu, kua ni vakatara na matana kei na nona vakayagataka na ‘sanitiser’ wasoma.
* Tukuna vei luvemu ni na raica e levu na sasamaki ena nona koronivuli kei na nona rumu ni vuli.
* Tukuna vua na luvemu na bibi ni kena sega ni ra gunu se kana vata kei ira eso tale.
* Vakamacalataka vinaka vei luvemu na bibi ni nona dokai ira , eso era dara tiko yani nodra i ubi ni gusu kei na ucu. E rawa ni nodra i vakarau vaka vanua me maroroya nodra bula savasava. Vakayaloqaqataki koya me dau dokai ira na tani.
* Na toso i koronivuli kei na muri vuli
* Vakananumi luvemu na bibi ni nona yaco yani ka biuta tale mai na koronivuli ena kena gauna dodonu.
* Kevaka ni talaci ira nomu ni gone i koronivuli. Vakaraitaka ni kemuni na biuti ira ga en vanua ni veitalaci, me ra qai gole vakataki ira ga kna rumu ni vuli. Vakananumi ira ni koronivuli ena vakatarai ira na cakacaka gadrevi me ra curu e loma ni bai.
* Kevaka e gadrevi tukuna vei ira na veiyawaki 1 mita(1meter) ena nodra vodo ena lori ni vuli.
* E na sega ni tautauvata tiko na Muri vuli kei na koronivuli
* Vakaraitaka vei luvemu na veika baleta na i soso (bubble) ni koronivuli. Me kila tiko ni sega ni lesu kina nona kalasi mevaka e liu. Sa na veisau na rumu kei ira na gone era vuli vata
* Ena rawa talega ni duidui nai tuvatuva ni rumu ni vuli.
* Tukuna talega vei ira ni vinakati me ra dabe tikoga ena dua na vanua ena veisiga kece ni vuli(e na sega ni dua e dabe e na nona i idabedabe kevaka e sega ni lako ki vuli ena dua na siga) kei na bibi ni kena raica lesu ni veitaratara(contact tracing).
* Tukuna vei ira na veika baleta na i soso (bubble) ni koronivuli- 1 mita na veiyawaki, na savati ni liga vakawasoma kei na nodra tikoga ena nodra i soso(bubble) ni koronivuli ka kua ni veicurumaki kei ira eso tani na koronivuli.
* Tukuna vei ira ni gadrevi me ra 2 na mita mai vei ira ena dua tale na i soso(bubble)
* Vakananumi ira ni rawa ni ra veitaratara kei ira nodra lewe ni kalasi taumada ena ‘ online’ ni oqori e tikina vuli ni tiko vakayawa(distance learning)
* Vakananumi ira ni na sega ni vakayagataki na rara ni qito.
* Vakananumi ira na gone me ra kila ni 2 na mita veiyawaki e na dei tiko ena gauna ni qito, vakaukauwa yago kei na vakacagicagi.

 **Kevaka ena vakuria tikoga na luvemuni na vuli mai vale:**

* Na qasenivuli i luvemuni ena liutaka na vuli e vale .Veitaratara tikoga kei koya me kemuni kila na nona i tuvatuva ena dua na siga se dua na macawa.
* Raica na ‘Home Learning TV | Papa Kāinga TV schedules’. Taura vinaka na gauna kei na veika e na yaga vei nomu gone.’ E sega ni saumi ena ‘ TVNZ channel 2+1 and on TVNZ on Demand, ka vakatalega kina na Sky Channel 502.
* Kevaka e rawa, dou tuvatuva vata kei iratou na nomu gone kei iratou talega na wekamu ena veika me caka ena veisiga se veimacawa. Nanuma na :
* Veika vaka vuvale
* Na veika era cakava vata se ra dui cakava yadua
* Veitaratara tikoga kei qasenivuli ka tarogi koya ena taro e tiko vei iko se na nomuni loma leqa eso.

**Tubutubu kei ira na leweni vuvale ka veivuke ena nodra vuli na nodra gone**

* Raica na Talanoa Ako ena veivuke ni kakaburaki ena veika ni vuli e vale ena : <https://learningfromhome.govt.nz/pacific-communities/talanoa-ako-radio> vakarorogo talega kina vei Retio ni Pasifika ,531 pi kei na ‘ Pacific Media Network (PMN) me tauri ena “download ‘ na veika e veirauti kei ira na gone ena nodra ‘Facebook pages.’

Nanuma mo tikoga e vale, yalo loloma, wasea na i tavi vei ira eso. Vakuria tiko ga, mo tokona na vuli mai vale kevaka e rawa.

Raica na COVID-19 ‘FAQ page’ ena taro kei na veivuke eso me vukea nomu i tuvatuva .

<https://education.govt.nz/assets/COVID919-files/Alert-Level-3-FAQs-Fijian.docx>

[Alert level 3 FAQs](https://education.govt.nz/covid-19/alert-level-3-faqs-for-schools-and-early-learning-centres)

**Na i kuri ni tukutuku eso ena kunei ena**:

Na vakailesilesi ni veiyasana era na veivuke tikoga vei ira na koronivuli kei na muri vuli yadua ena nodra i tuvatuva. Ena okati kina na vakarautaki ni veitukutuku vei ira na i tubutubu, dau veiqaravi, na veika baleta kakaburaki kei na ‘online’.

E vakavoutaki ena veika vovou e yaco mai na ‘website’ ni ‘Government COVID-19 website ke i na Tabacakacaka ni vuli. Yalo vinaka dau raica .

[Government Covid-19 website](file:///C%3A%5CUsers%5CPapasinM%5CAppData%5CLocal%5CMicrosoft%5CWindows%5CINetCache%5CContent.Outlook%5C5YCSXIW1%5Ccovid19.govt.nz)

[Ministry of Education Covid-19 page](http://education.govt.nz/covid-19/)